החצר

החצר היא סדרת טלנובלה ישראלית על אודות חצר חסידית, ששודרה בערוץ התכלת בשנת 2003 ובשידורים חוזרים בערוץ 10 (2004–2005) ובערוץ 20 (2014, 2017).

הסדרה הופקה עבור ערוץ התכלת על ידי דרסט הפקות על פי רעיון של התסריטאי הראשי דניאל טאוב. את הייעוץ לסדרה, כמו גם את כתיבת חלק הארי של פרקיה, תרם יאיר חסדיאל. צולמה באולפני ג.ג. בנווה אילן במשך 20 ימים והפקתה עלתה כ-800,000 דולר.

עלילה 
עלילת "החצר" מתרחשת ב"קריית לייבניץ" של חסידות לייבניץ (הדמיונית) בתל אביב, מובלעת של קהילה חסידית המנסה לקיים את מנהגיה לצד עולם חילוני, תחת הנהגת האדמו"ר הרב עזריאל רוטנברג.

אשתו של האדמו"ר, שיינדל, מסתירה מכולם סוד מעברה: לפני שהכירה את עזריאל, הייתה שיינדל נשואה לגבר אחר ואף הביאה איתו ילד לעולם. גירושיה מגבר זה הביאו לניתוקה מהילד, שאותו לא ראתה יותר, דבר שעומד להשתנות ולזעזע את משפחתה ואת הקהילה כולה.

ציפורה, בתם המאומצת של עזריאל ושיינדל, חיה כאלמנה מזה זמן רב. כשהייתה בת 19 נישאה לחנוך כ"ץ, אולם נישואיהם עלו על שרטון כשחנוך נתפס עוסק בהימורים וקזינו. על אף שהכחיש את ההאשמות בתוקף, היו ראיות למעשיו והוא נכנס לכלא. חנוך נודה מהחצר ומשפחתו ישבה עליו שבעה ואיש לא שמע אודותיו. מאז ציפורה דחתה מחזרים אחרים כיוון שהעדיפה להשקיע בעסק המשגשג שהקימה בכוחות עצמה, יצור פאות נכריות, אך בסתר ליבה גם קיוותה לשובו של חנוך ואכן לאחר זמן חוזר חנוך לחצר במטרה לטהר את שמו ולהחזיר אליו את אשתו ציפורה.

שחקנים

קישורים חיצוניים

 האדמו"ר הטלוויזיוני הראשון, עיתון "הצופה"

הערות שוליים

דורי מדיה דרסט
טלנובלות ישראליות
יהדות חרדית בטלוויזיה
יהדות חרדית בישראל
סדרות טלוויזיה ישראליות שעלו לשידור בשנות ה-2000
עכשיו 14: תוכניות וסדרות
תל אביב-יפו בטלוויזיה